open-index/open-wikipedia-markdown huggingface dataset:
HMHS «Britannic»

**HMHS** «**Britannic**» (opprinnelig bygget som **[[Royal Mail Ship|RMS]]** (også **[[Skipstyper#Internasjonale sivile forkortelser|SS]]**, **HMHS** som hospitalskip ) «**Britannic**») var et britisk-flagget havgående hospitalskip / atlanterhavsskip som ble konstruert fra 1911 til 1915 av Harland and Wolff i Belfast, Nord-Irland, for det kjente britiske rederiet White Star Line som det tredje skipet i White Star Lines Olympic-klassen. RMS «Britannic» var da hun ble bygget verdens største atlanterhavsskip, hun ble konstruert for å være verdens mest luksuriøse og sikreste passasjerskip, som skulle gå i transatlantisk rute mellom Southampton og New York. Skipet var søsterskipet til RMS «Titanic» og RMS «Olympic». RMS «Britannic» var under konstruksjon da søsterskipet «Titanic» sank på sin jomfrutur fra Southampton til New York natt til 15. april 1912. Noen av de skjebnesvangre designsvakhetene på «Titanic» ble utbedret på «Britannic» før hun ble ferdigbygget. Lanseringen fant sted 26. februar 1914.

Ved begynnelsen av første verdenskrig ble skipet rekvirert av Royal Navy for å fungere som et hospitalskip, hun ble satt inn i tjeneste den 23. desember 1915. «Britannic» seilte fem vellykkede turer mellom Storbritannia og Gallipoli-fronten for å hente sårede britiske soldater fra felttoget i Tyrkia. På den sjette turen kantret hun og sank etter å ha blitt rammet av en stor eksplosjon da hun var på vei til Tyrkia den 21. november 1916, hun forliste utenfor øya Kea nær Hellas ved Middelhavet, 30 mennesker mistet livet under forliset. Det har vært mange undersøkelser for å finne ut om senkningen var et resultat av en mine eller en torpedo skutt fra en tysk ubåt, uten at en konklusjon har blitt nådd.

Vraket av «Britannic» ble funnet i 1975 på 120 meters dyp av en ekspedisjon ledet av franskmannen Jacques-Yves Cousteau. Vraket er det største passasjerskipet som ligger på sjøbunnen etter hennes skjebnesvangre søsterskip «Titanic».

## Bildegalleri

HMHS Britannic turbines being assembled.JPG
Britannic Funnel in transport.jpg
RMS Britannic.jpg
HMHS Galeka and the HMHS Britannic.jpg
Britannic during WWI.jpg
Canal de Kea Britannic.png


## Kilder

*The RMS Britannic — The Forgotten Sister 
*Sinking — Hospital Ship HMHS Britannic
Åsbakken

**Åsbakken** kan vise til blant annet:

* Åsbakken (Oslo), en vei på Ullernåsen i Oslo.
* Mobakken (Bardu), har tre mindre hoppbakker nærmere kalt Åsbakken.
Hvitmorbær

**Hvitmorbær** (vitenskapelig navn: *Morus alba*) er et tre som blir plantet som prydtre over hele verden. Det blir mellom 5 og 6 meter høyt, (men kan bli inntil 15 meter høyt). Treet har en vekstform som kan være svært variabel, det er løvfellende og har mellomgrønne, bredt eggformete, grovtannete blader. Blomstene kommer i mai. Det er separate hann- og hunnblomster, men de sitter på samme treet. De er små og gjør lite av seg, men hunnblomstene etterfølges av 2–2,5 cm lange frukter som først er hvite, men som senere blir rødlige til mørkt purpurfargede. Fruktene er spiselige og har en søt, men litt blass smak. Treet krever en lun vokseplass og en næringsrik jord. Formeres med frø eller stiklinger. I Norge kan arten dyrkes i strøk med varmt klima. Fruktene modnes i månedsskiftet juli/august.

Blader fra treet brukes i produksjon av silke som mat for silkeormene.

## Eksterne lenker
*
Turn under Sommer-OL 1928

**Turn under Sommer-OL 1928** ble arrangert fra 8. til 10. august 1928 på Olympiastadion i Amsterdam. 

Turn var med på det olympiske programmet for åttende gang under Sommer-OL 1928 i Amsterdam. 144 utøvere fra 11 nasjoner konkurrert om åtte olympiske titler, seks individuelle og to i lag. Mennene konkurrerte i de seks individuelle øvelsene og i en lagkonkurranse. For første gang deltok kvinner i turn, da det ble arrangert lagkonkurranse for kvinner.
 
## Medaljefordeling

## Resultater
### Menn
#### Mangekamp

#### Mangekamp lag

#### Skranke

#### Hopp

#### Svingstang

#### Ringer

#### Bøylehest

### Kvinner
#### Mangekamp lag

## Eksterne lenker
* Artistic Gymnastics at the 1928 Summer Olympics hos olympedia.org
Mobakken (Bardu)

**Mobakken** er et skihoppanlegg i Bardu kommune i Troms. Anlegget ligger på Moen, ca. 5&nbsp;km nord for Setermoen. Anlegget har to hoppbakker med størrelse K90 (HS100) og K70 (HS75). K90-bakken har bakkerekord 103,5 meter, satt av Eirik Refsnes Kjelstrup under junior-NM 22. februar 2009. Anlegget er eid av Bardu kommune.

Den største bakken ble utbygd til K88 i 1976/77 og modernisert og utbygd til K90 i 1999. K70-bakken ble bygd i 1989 og har plastmatter, slik at den også kan brukes sommerstid. I tillegg til de to bakkene i Mobakke-anlegget er det også tre mindre hoppbakker nærmere Setermoen, kalt **Åsbakken**. Disse bakkene, med K-punkt 45, 30 og 18 meter, ble bygd i 1982. Åsbakken er eid av Bardu IL.

Mobakken har blant annet vært arena for kombinert hopp og spesialhopp normalbakke og lagkonkurranse under NM på ski i 2004 og kombinert hopp under NM i 2007, europacup (kontinentalcup) i spesielt hopp 1985 og 86, og dessuten B-verdenscup i kombinert i 1996 og 2001.

I 2016 står hoppanlegget til forfalls. Plastmattene i K70-bakken skal fjernes og i stedet legges i mindre bakker andre steder, blant annet i Tromsø.

## NM, spesielt hopp
### Menn

### Kvinner

## Kilder
*Skisprungschanzen-Archiv: Bardu
*Bardu kommune: Mobakken
Gnist

**Gnist** (avledet av *gni*) har flere betydninger:
*glo, glødende partikkel, i flukt
*lysbue, særlig i tennplugger
*radiotelegrafist, ofte brukt om radiooperatører ombord på fartøyer
**[[Gnist (tidsskrift)|Gnist]]*, et norsk tidsskrift, - tidligere navn *Røde Fane* og *Rødt!*
Sykling under Sommer-OL 1928

**Sykling under Sommer-OL 1928** ble arrangert fra 4. til 7. august 1928 på Olympiastadion og i Amsterdams gater. 

Sykling var med for åttende gang på det olympiske programmet i Sommer-OL 1928 i Amsterdam. Det ble konkurrert om totalt seks olympiske titler, to på landevei og fire på bane, kun for menn. Danmark ble beste nasjon foran Nederland.     

## Medaljefordeling

## Resultater
### Bane
#### Sprint

#### 1000 meter temporitt

#### Tandem 2000 meter

#### 4000 meter forfølgelsesritt lag

### Landevei
#### Individuelt (168 kilometer)

#### Lagkonkurranse (168 kilometer)
*Tidene til hver nasjons tre beste utøvere i det individuelle landeveisrittet ble lagt sammen.

## Eksterne lenker
* Cycling Road at the 1928 Summer Olympics hos olympedia.org
* Cycling Track at the 1928 Summer Olympics hos olympedia.org
Malmyzj

**Malmyzj** (russisk: Малмыж) er en by i Kirov oblast i Russland. Den ligger ved elva Sjosjma (ei bielv til Vjatka), 294&nbsp;km sørøst for Kirov.

Byen ble første gang nevnt som den mariske landbyen Malmyzj på 1400-tallet. En festning ble bygget her i 1584. Bystatus ble innvilget i 1780.

## Demografi
Befolkningsutvikling:
:

## Referanser
Mobakken

**Mobakken** kan vise til:

*Mobakken (Bardu), hoppbakke i Bardu i Troms
*Mobakken idrettsplass i Sarpsborg i Østfold
Omutninsk

**Omutninsk** (russisk: Омутнинск) er en by i Kirov oblast i Russland. Den ligger 150&nbsp;km øst for Kirov.

Stedet ble først nevnt i 1773. Bystatus ble innvilget i 1921.

## Demografi
Befolkningsutvikling:
:

## Referanser


## Eksterne lenker
* 
* Kart over Omutninsk
*  Omutninsk metallurgiske fabrikk
Daria Pratt

**Daria Pankhurst Wright Pratt** (født 21. mars 1861 død 26. juni 1938) var en amerikansk kvinnelig golfspiller.

Pratt tok olympisk bronse under Sommer-OL 1900 i Paris da hun kom på tredjeplass bak sine landsmenn Margaret Abbott og Pauline «Polly» Whittier i golfturneringen for kvinner.

## OL-medaljer
* 1900  Paris -  Bronse i golf

## Referanser


## Eksterne lenker
*
John Nottingham

**John Nottingham** (født	1810, død 1895) var en engelsk lege.

I 1854 var Nottingham *Fellow of the Royal College of Surgeons og England* og hadde sitt virke som kirurg ved St. Annes Eye and Ear institution, Liverpool. Han hadde per korrespondanse kontakt med medisinske miljøer i Berlin, Madrid, Barcelona og med det spanske Akademi for naturvitenskap.

I 1854 utga ha sitt banebrytende publikasjon om conical cornea som la grunnlaget for forståelsen av øyesykdommen keratokonus.

## Referanser
Pauline Whittier

**Pauline «Polly» Whittier**  (født 9. desember 1876, død 3. mars 1946) var en amerikansk kvinnelig golfspiller.

Whittier tok olympisk sølv under Sommer-OL 1900 i Paris da hun kom på andreplass bak landsmannen Margaret Abbott i golfturneringen for kvinner.

## OL-medaljer
* 1900  Paris -  Sølv i golf

## Referanser


## Eksterne lenker
*
Glopperock

**Glopperock** er en utendørs rockekonsert som nær årlig arrangeres på Sandane i Gloppen kommune. Den første konserten ble holdt i 1980, da med Åge Alexandersen og Sambandet som hovedtrekkplaster. Siden er festivalen arrangert årlig med kun seks unntak, hovedsakelig plassert andre helga i juni. Konsertområdet har stort sett vært *Jølet*, et åpent amfiområde ved Nordfjord Folkemuseum. Her bygges det en scene på et åpent område som utgjør et naturlig amfiteater.

## Artister
Den skotske rockegruppen Nazareth har vært hovedartist hele tre ganger og er med det den mest brukte utenlandske gruppen.

## Eksterne lenker
* Festivalens hjemmesider
Urzjum

**Urzjum** (russisk: Уржум) er en by i Kirov oblast i Russland. Den ligger på venstre bredd av elva Urzjumka, rundt 10 kilometer fra samløpet med Vjatka, og 210&nbsp;km sør for Kirov.

## Historie
Urzjum blir første gang nevnt i 1554, som en marisk by. Det blir vanligvis antatt at *Urzjum* er oversatt fra Mari som «sett et ekorn».  I 1584 blir Urzjum re-grunnlagt som en russisk festning, med det for øye å holde nede de mariske og tatarske opprørene. Bystatus ble innvilget i 1796.

## Demografi
Befolkningsutvikling:
:

## Referanser


## Eksterne lenker
* 
* Uoffisielt nettsted for Urzhum
Norges Grunnlov § 115

**§ 115 i [[Norges Grunnlov]]** (tidligere § 93) gir bestemmelser for hvor stort flertall som kreves i Stortinget for å godkjenne inngåelse av internasjonale traktater som innebærer avståelse av konstituert kompetanse (slik som lovgivende, utøvende eller dømmende kompetanse i Norge). Bestemmelsen fastsetter at ¾ av et storting hvor minst ⅔ av representantene er til stede må stemme for inngåelsen av en slik traktat (såkalt kvalifisert flertall). For inngåelse av andre internasjonale traktater som ikke innebærer avståelse fra konstituert kompetanse, benyttes Norges Grunnlov § 26.

Bestemmelsen ble brukt i forbindelse med inngåelse av EØS-avtalen fordi avtalen ga ESA rett til å ilegge bøter og tvangsmulkter i konkurransesaker.

I 2004, 2008 og 2012 ble forslag fremmet for å endre bestemmelsen slik at et mindre flertall kreves. Forslaget har blitt nedstemt i hver periode.  Forslaget er blant annet sentralt i EU-debatten.

Bestemmelsen ble flyttet fra § 93 til § 115 i 2014.

Bestemmelsen ble tatt inn i Grunnloven i 1962 og ble da beskrevet som den viktigste grunnlovsendringen siden 1814. Paragrafen har (per 2020) blitt anvendt to ganger: i forbindelse med EØS-avtalen i 1992 og ved tilslutning til finanstilsynssamarbeidet i EU/EØS i 2016.

## Bestemmelsens ordlyd
*For å sikre den internasjonale fred og sikkerhet eller fremme internasjonal rettsorden og samarbeid kan Stortinget med tre fjerdedels flertall samtykke i at en internasjonal sammenslutning som Norge er tilsluttet eller slutter seg til, på et saklig begrenset område skal ha rett til å utøve beføyelser som etter denne Grunnlov ellers tilligger statens myndigheter, dog ikke beføyelse til å forandre denne Grunnlov. Når Stortinget skal gi sitt samtykke, bør, som ved behandling av grunnlovsforslag, minst to tredjedeler av dets medlemmer være til stede.

*Bestemmelsene i denne paragraf gjelder ikke ved deltagelse i en internasjonal sammenslutning hvis beslutninger bare har rent folkerettslig virkning for Norge.

## Referanser


## Eksterne lenker
* Grunnloven § 115
* Slik stemte stortingsrepresentantene til forslaget om å endre Grunnlovens § 93
Sosnovka

**Sosnovka** (russisk: Сосно́вка) er en by i Kirov oblast i Russland. Den ligger på venstre bredd av elva Vjatka, 362&nbsp;km sør for Kirov.

Stedet ble først nevnt i 1699. I 1938 fikk landsbyen status som bymessig bosetning, og i 1962 ble bystatus innvilget.

## Demografi
Befolkningsutvikling:
:

## Referanser
Gjerdrumsbakken

**Gjerdrumsbakken** er et skihoppanlegg i Våler i Innlandet. Anlegget ligger på østsiden av Gjerdrumsberget ved Gjerdrum, sørvest for Braskereidfoss. Anlegget har to hoppbakker med K-punkt 90 meter (bakkestørrelse 100 meter) og K-punkt 60 meter.

Gjerdrumsbakken ble åpnet i 1915; siste større ombygging var fra 1996 til 1999. K90-bakken har bakkerekord 98 meter, satt av Lindsey Van (USA) i et kontinentalcuprenn 8. mars 2006.

Gjerdrumsbakken har vært arena for kontinentalcuprenn for kvinner (2006) og menn (2000 og 2001). Hopprennene under NM i kombinert (individuelt og lagkonkurranse) ble holdt der i 1993.

## Kontinentalcuprenn (kvinner)

## Kilder
*Skisprungschanzen-Archiv: Våler
*Thorbjørn Bakken (red.): *[http://www.nb.no/utlevering/nb/cdf247374e47efe5bc2da1978ce0d2b0#&struct=DIV2 På ski i Hedmark i 100 år]*. Trysil-forlaget 1999. ISBN 82-91352-31-3, s. 137, 139-140 (digitalisert av Nasjonalbiblioteket)
*Idrettsanlegg.no: Gjerdrumsbakken
David Robertson

**David Donaldson Robertson** (født 21. mars 1869, død 13. september 1937)  var en britisk golfspiller som deltok i de olympiske leker 1900 i Paris. 

Robertson kom på tredjeplass i golfturneringen for menn under Sommer-OL 1900 i Paris bak Charles Sands fra USA og Walter Rutherford. 

## OL-medaljer
* 1900  Paris -  Bronse i golf

## Eksterne lenker
*
Slobodskoj

**Slobodskoj** (russisk: Слободско́й) er en by i Kirov oblast i Russland. Den ligger på høyre bredd av elva Vjatka, 35&nbsp;km nordøst for Kirov.

Den ble først nevnt i 1505 som en befestet bosetning.  Fra 1562 var den kjent som *Slobodskoj [[posad]]* (russisk: Слободско́й поса́д). Bystatus ble gitt i 1780.

## Demografi
Befolkningsutvikling:
:

## Referanser


## Eksterne lenker
*
Noma (restaurant)

**Noma** er en restaurant i København i Danmark med nordisk/skandinavisk mat. Etter etableringen i 2003 fikk den tre stjerner i Michelinguiden. Stifteren René Redzepi gikk i mars 2026 av som sjefskokk, etter anklager om vold mot ansatte.

## Navn og historie
Navnet har sin opprinnelse i de to ordene «nordisk» og «mad». Sommelier er norske Mads Kleppe.

Restauranten ble i 2008 stemt frem til å være den 10. beste i verden i tidsskriftet *[[Restaurant (tidsskrift)|Restaurant]] Top 50*. I april 2009 kom Noma på tredjeplass, mens restauranten gikk helt til topps på listen i 2010. Noma vant i 2009 også «The Chefs’ Choice award», som er kjøkkensjefene på de 100 beste restaurantenes egen rangering. 

Noma ble 18. april 2011 for annen gang kåret til verdens beste restaurant, ifølge San Pellegrino-listen. 30. april 2012 fikk Noma førsteplassen på *Restaurant Magazine*s liste «The World's 50 Best Restaurants». I 2013 ble de nummer 2, mens de igjen klatret til topps i 2014. I 2015 havnet de på 3.-plass.

Vinteren 2015 flyttet sjefskokk René Redzepi restauranten til Tokyo i Japan. Han stengte da dørene i Danmark i en måned, og tok med seg samtlige ansatte til den japanske hovedstaden. NOMA holdt åpent i 4 uker i Tokyo, og det var tusenvis på venteliste. Gjestene ble utvalgt ved loddtrekning, og de fikk oppleve NOMA på japansk vis med utsikt mot Fujifjellet.   

25. februar 2017 stengte Noma, og René Redzepi satset på pop-up restauranter frem til nye Noma åpnet i 2018.

Inntil 2026 hadde Noma hatt tre stjerner i Michelinguiden.

## René Redzepi-affæren 2026
Grunnlegger av restauranten var René Redzepi, som tidligere hadde arbeidet på restaurantene The French Laundry, El Bulli og Jardin des Sens. I mars 2026 publiserte *New York Times*, etter varsel fra 35 ansatte påstander om at Redzepi hadde fysisk mishandlet sine ansatte. Redzepi fratrådte senere samme måned, og uttalte at en unnskyldning ikke var nok, men at han tok ansvar for sine egne handlinger.

## Bilder

Flickr - cyclonebill - Marengs og is af birk og honning.jpg|Marengs og is av bjerk og honning fra Noma.
Cyclonebill Hvide asparges med pocheret aeggeblomme og skovmaerkesauce.jpg|*Hvite asparges med posjert eggeplomme og [[Myske|myskesaus]]*.


## Referanser




## Eksterne lenker
*
Murasji

**Murasji** (russisk: Мураши) er en by i Kirov oblast i Russland. Den ligger  112&nbsp;km nordvest for Kirov.

Den ble grunnlagt i 1895 som en bosetning i forbindelse med byggingen av en jernbanestasjon på Vjatka&ndash;Kotlas jernbanen. Den ble innvilget bystatus i 1944.

## Demografi
Befolkningsutvikling:
:

## Referanser
Choeung Ek

**Choeung Ek** (ជើងឯក;cəəŋ aek) er et av retterstedene i Kambodsja der det kommunistiske Røde Khmer-regimet drepte sine motstandere. Det er det mest kjente retterstedet i området kjent som «Dødsmarkene».

Choeung Ek er en tidligere frukthave og kinesisk gravlund. Stedet ligger ca. 17 km. syd for hovedstaden Phnom Penh. Rundt 17&nbsp;000 personer ble henrettet i Choeung Ek mellom 1975 og 1979. Etter Røde Khmer-regimets fall ble det funnet massegraver med til sammen 8&nbsp;895 lik. Mange av de drepte var tidligere fanger i Tuol Sleng-fengselet.

I dag er Choeung Ek et minnesmerke, med en buddhistisk stupa. Stupaen er fylt med mer enn 5&nbsp;000 hodeskaller, beskyttet av akrylglass. Mange av hodeskallene bærer preg av å være slått inn eller knust.

I 2025 kom den inn på UNESCOs verdensarvliste som en del av Cambodian Memorial Sites.

Filmen *[[Dødsmarkene (film)|Dødsmarkene]]* fra 1984 omhandler begivenheter som fant sted i Choeung Ek.

## Bilder

Fil:Choeung Ek stupa skulls.JPG|Hodeskaller i minnestupaen
Fil:Choeungek1.JPG|Minnestupaen
Fil:Cambodia choeung ek mass graves.JPG|Massegraver ved Choeung Ek
Fil:Cheoungek3.JPG|Massegraver ved Choeung Ek
Fil:ChoeungEk-Darter-10.jpg|Originalt kart over utryddelsesleiren Choeung Ek
Fil:ChoeungEk-Darter-11.jpg|Utryddelsesleiren Choeung Ek
Fil:ChoeungEk-Darter-12.jpg|Knokler fra en massegrav
Fil:ChoeungEk-Darter-4.jpg|Knokler og tenner fra en massegrav
Fil:ChoeungEk-Darter-5.jpg|Massegrav ved Choeung Ek
Fil:ChoeungEk-Darter-6.jpg|Massegrav og knokler
Fil:ChoeungEk-Darter-7.jpg|Massegrav. Treet ble brukt til å henrette barn
Fil:ChoeungEk-Darter-8.jpg|Massegrav
Fil:ChoeungEk-Darter-9.jpg|Massegrav
Fil:ChoeungEk-Darter-13.jpg|Massegrav, minnestupa
Fil:ChoeungEk-Darter-14.jpg|Massegrav, minnestupa
Fil:ChoeungEk-grave.jpg|Fragmenter av en kinesisk gravsten


## Referanser
Beck – I Guds navn

***Beck – I Guds navn*** er en svensk kriminal-thriller fra 2007 regissert av Harald Hamrell. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. En annen sentral rolle spilles av Mikael Persbrandt. Karakteren Beck ble skapt av forfatterparet Sjöwall & Wahlöö.

Filmen gikk rett på DVD den 10. oktober 2007.

## Handlingen
En paparazzifotograf blir brutalt myrdet i Stockholm. I leiligheten hans, som hadde hatt tyver på besøk etter udåden, var både datamaskin og fotoutstyr stjålet. Gruppen til Martin Beck forsøker å finne motivet, man mistenker at det kan være hevn. Hadde fotografen tatt bilder av feile personer til feil tidspunkt?

Man finner allikevel noen ledetråder, blant annet en USB-minnepinne med masser av foto. Når Becks sjef Margareta Oberg seinere går igjennom materialet reagerer hun veldig kraftig på et bilde, og gjemmer det med det samme, noe som viser seg å være et veldig dyrt feilsteg. Hva fantes på bildet, hvorfor holdt hun det unna Beck, og innså hun ikke konsekvensene av det som bildet viste?

## Om filmen
Filmen, som også hadde innspillingtittelen *Beck – De vita vargarna*, er nummer 24 i rekken av Beckfilmer med Peter Haber og Mikael Persbrandt i hovedrollene. Den blir også sannsynligvis siste i serien i forhold til hva begge hovedrolleinnehaverne har uttalt. Filmen er regissert av Kjell Sundvall. Fra begynnelsen var det tenkt at filmen skulle settes opp på kinoene våren 2008, men filmselskapet Nordisk film endret planene og filmen ble sluppet på markedet allerede i oktober 2007.

## Rolleliste
* Peter Haber – Martin Beck
* Mikael Persbrandt – Gunvald Larsson
* Stina Rautelin – Lena Klingström
* Marie Göranzon – Margareta Oberg 
* Ing-Marie Carlsson – Bodil Lettermark 
* Måns Nathanaelson – Oskar Bergman
* Peter Hüttner – Oljelund
* Ingvar Hirdwall – Grannen
* Rebecka Hemse – Inger Beck
* Neil Bourguiba – Vilhelm
* Elisabet Carlsson – Lillemor Bernér
* Embla Hjulström – Simone Bernér
* Bengt Järnblad – Bo Sevemark
* Stig Engström – Erik Gindorf
* Gustav Levin – Gustav Lundmark
* Kerstin Steinbach – Andrea Lundmark
* Gustav Deinoff – Carl Borsin
* Christian Magdu – Vigor
* Thomas Oredsson – Sten Oberg
* Peter Eriksson – fotografen
* Johan Ehn – badstueofferet – Milles
* David Batra – seminarleder
* Joel Lundgren – torpedo, Peter
* Todd Bünger – torpedo
* Anders Beckman – politioffiser
* Åsa Julin – nyhetsoppleser
* Charlotta Larsson – sykesøster
* Jenny Vedin – lege
* Anders Pemer – besøkende på sykehus (ikke kreditert)

## Referanser


## Eksterne lenker
*
Folkemordsmuseet Tuol Sleng

**Folkemordsmuseet Tuol Sleng** er et museum i en tidligere konsentrasjonsleir og tortursenter i Kambodsja. Det dreier seg om Røde Khmers «sikkerhetsfengsel 21» (S-21) i Phnom Penh.

Tuol Sleng var opprinnelig en skolebygning. Etter Røde Khmers erobring av byen, ble skolebygningen omgjort til konsentrasjonsleir, og brukt til systematisk tortur og utryddelse av fangene. Området ble omgitt med elektrisk piggtråd og klasserommene bygget om til fengselsceller og torturkamre.

Et nett av piggtråd foran alle utgangene skulle forhindre fortvilte fanger i å begå selvmord.

Mellom 1975 og 1979 var mellom 14&nbsp;000 og 20&nbsp;000 mennesker fra alle deler av Kambodsja fanger i Tuol Sleng. Ca. 1&nbsp;720 personer arbeidet i tortursenteret. Av alle fangene er det bare kjent at 12 overlevde.

Bygningene er bevart slik Røde Khmer etterlot leiren i 1979. Virksomheten i leiren ble grundig dokumentert, og fangevokterne laget detaljerte dossierer med fotografier av alle fangene. Dossierene ble skilt fra fotografiene i 1979-80, slik at fotografiene i dag er anonyme. En del av de mange tusen svart-hvitt-fotografiene av ofre er utstilt i museet.

Khang Khek Ieu (kjent som Duch), kommandanten for Tuol Sleng, ble i 2010 dømt til 35 års fengsel for forbrytelser mot menneskeheten av Røde Khmer-tribunalet, men det ble kort tid etter vedtatt at han kun skulle sone i 19 år.

## Verdensminne og verdensarv
I 2009 ble museet tatt opp i UNESCOs verdensminneregister.

I 2026 ble det som en del av Cambodian Memorial Sites tatt med på UNESCOs verdensarvliste.

## Litteratur
* Vann Nath: *A Cambodian Prison Portrait. One Year in the Khmer Rouge's S-21*. White Lotus Co. Ltd., Bangkok 1998, ISBN 974-8434-48-6
* Chandler, David: *Voices from S-21. Terror and history inside Pol Pot's secret prison*. University of California Press, 1999. ISBN 0-520-22247-4
* Dunlap, Nic: *The Lost Executioner: A Story of the Khmer Rouge*. Walker & Company, 2006. ISBN 0802714722
* Douglas Niven & Chris Riley: *The Killing Fields*. Twin Palms Press, 1996. ISBN 978-0944092392
## Referanser

## Eksterne lenker
* 
__NOTOC__
Konferansier

**Konferansier** er en person som har i oppdrag å introdusere og binde sammen ulike opptredener i en konsert, et underholdningsprogram, en revy eller en annen form for forestilling.

Arbeid som konferansier kan være innbringende, og mange kjente personer fra underholdningsbransjen tar på seg oppdrag som konferansierer for ekstra inntekt. Spesielt blant programledere og musikere er det ikke uvanlig med oppdrag som konferansierer. I utvelgelsen av en konferansier vil en persons utstråling og talegave, gjerne med en humoristisk tone, bli vektlagt. Et kjent ansikt synes også å være sentralt, samt musikalske evner der personen kan underholde alternativt mellom de offisielle innslagene. 

Det kan trekkes likheter mellom et oppdrag som konferansier og en stand up-komiker. Også toastmaster, seremonimester og festleder er oppdrag som ligger tett på jobben som konferansier.
Vannpolo under Sommer-OL 1932

**Vannpolo under Sommer-OL 1932** ble arrangert fra 4. til 12. august 1932 på Los Angeles Swimming Stadium i Los Angeles.

Vannpolo var med for åttende gang på det olympiske programmet i Sommer-OL 1932 i Los Angeles. Fem lag deltok og det ble spilt en enkeltserie der alle lagene møttes en gang. Brasil ble diskvalifisert da spillerne gikk til angrep på dommeren etter å ha tapt 7-3 mot Tyskland. Ungarn vant alle sine tre kamper og ble olympiske mestere i vannpolo.    

## Medaljefordeling

## Resultater
*Brasil ble diskvalifisert og deres kamper er derfor ikke oppført i kampoversikten. 

### Tabell

## Medaljevinnere

## Referanser


## Eksterne lenker
* Water Polo at the 1932 Summer Olympics hos olympedia.org
142857

**142 857** er det laveste og mest kjente ekte sykliske tallet. Hvis du multipliserer tallet med 1, 2, 3, 4, 5 eller 6 vil svaret bli en syklisk permutasjon av seg selv.

* 1 × 142 857 = 142 857 
* 2 × 142 857 = 285 714 
* 3 × 142 857 = 428 571 
* 4 × 142 857 = 571 428 
* 5 × 142 857 = 714 285 
* 6 × 142 857 = 857 142 
* 7 × 142 857 = 999 999 

Hvis du fortsetter å multiplisere det med høyere tall vil svaret alltid være en variasjon av 142 857 eller 999 999. For eksempel:

* 8 × 142 857 = 1&nbsp;142&nbsp;856 (Adder de seks siste sifferne med resten, og svaret blir 142 857.) 

* 42 × 142 857 = 5&nbsp;999&nbsp;994 (Adder de seks siste sifferne med resten, og svaret blir 999 999.) 

* 142 857 × 142 857 = 20 408 122 449 (Adder de seks siste sifferne med resten, og svaret blir 142 857. Det er mulig du må gjenta prosedyren flere ganger for høyere tall)
Nolinsk

**Nolinsk** (russisk: Нолинск) er en by i Kirov oblast i Russland. Den ligger på høyre bredd av elva Voja (ei sideelv til Vjatka), 143&nbsp;km sør for Kirov.

Stedet ble grunnlagt i 1668 som *Nikolskij [[pogost]]* (russisk: Нико́льский пого́ст), og ble senere også kalt landsbyen *Noli* (russisk: Ноли). Den fikk bystatus i 1780.  Mellom 1940&ndash;1957 ble den kalt *Molotovsk* (russisk: Мо́лотовск) etter Vjatsjeslav Molotov, en sovjetisk politiker og diplomat.

## Demografi
Befolkningsutvikling:
:

## Referanser
FC Twente

**FC Twente** er en nederlandsk fotballklubb fra byen Enschede som spiller på det øverste nivået i nederlandsk fotball, Eredivisie. Klubben ble grunnlagt i 1965 som følge av en sammenslåing av to andre klubber, **Sportclub Enschede** og **Enschedese Boys**.

FC Twente ble seriemester i sesongen 2009-2010 og dette er første og eneste gang klubben har vunnet serien. De har havnet på andreplass tre sesonger, tok andreplass i UEFA-cupen i 1974/75 og har vunnet KNVB-cupen tre ganger mellom 1977 og 2011. Klubben har siden 1998 hatt De Grolsch Veste som hjemmebane.

Hallvar Thoresen var toppscorer i klubben i to sesonger, 1979/1980 og 1980/1981.

## Historie
### Etablering og tidlige år
Klubben fikk sin begynnelse 1. juli 1965 da **Sportclub Enschede** og **Enschedese Boys** slo seg sammen. Sportclub Enschede hadde tidligere vunnet det nederlandske mesterskapet i 1926.

Klubbens fikk suksess allerede kort tid etter sammenslåingen under trener Kees Rijvers. Twente havnet på tredjeplass i serien i 1969, fjerdeplass i 1970, femteplass i 1971, og tredjeplass igjen i både 1972 og 1973. Sentrale spillere på laget var lokale helter, blant dem Epi Drost, Eddy Achterberg, Kick van der Vall and Theo Pahlplatz. Deres beste sesong helt fram til moderne tid kom i 1973/1974-sesongen. Da kjempet Twente mot Feyenoord om seriemesterskapet helt til siste runde. Det hele ble avgjort i siste kamp for sesongen da de to lagene møtte hverandre. Feyenoord vant den dramatiske kampen 3-2. Da ble det bare andreplass og billett til UEFA-cupen for Twente.

Twente tok til gjengjeld og virkelig gjorde det beste ut av den sesongen med UEFA-cup. Twente slo ut Velež i kvartfinalen og Juventus i semifinalen og tapte finalen mot Borussia Mönchengladbach.

Twente spilte uavbrutt i Eredivisie mellom 1965 og 1983, og igjen mellom 1984 og 2017.

## Spillerstall
Oppdatert 22. mai 2024.

### Utlånte spillere

## Kjente spillere som har spilt for Twente
*  Hallvar Thoresen

## Referanser


## Eksterne lenker
* Fctwente.nl – Klubbens nettsider (på nederlandsk)
Dylan Hughes

**Dylan Hughes** (født 23. januar 1985 i Vancouver) er en kanadisk fotballspiller av walisisk nedstamning. Han er for tiden klubbløs.

I 2005 signerte han for Newcastle United FC etter å ha gått dit fra Kaiserslautern. April 2006 signerte han for RKC Waalwijk i Nederland og var i samme sesong på et kort lån til VVV-Venlo. Han har også vært innom Regensburg.

Han har også aldersbestemte landskamper for både Wales og Canada. Januar 2008 prøvespilte han for Løv-Ham i Bergen uten å få kontrakt.

## Referanser


## Eksterne lenker
*
Bloomsburg University of Pennsylvania

**Bloomsburg University of Pennsylvania** er et delstatseid universitet i Bloomsburg i Pennsylvania, USA. Det ble grunnlagt i 1839, og er en av de fjorten lærestedene som utgjør *Pennsylvania State System of Higher Education (PASSHE)*.

Bloomsburg har 8&nbsp;723 studenter (2006)), og US$ 6&nbsp;412 i skolepenger. Undervisningen gis opp til doktorgradsnivå. Bloomsburg har også to kurs for militære reserveoffiserer.

## Referanser


## Eksterne lenker
*
Boise State University

**Boise State University** i Boise, Idaho er et delstatseid universitet som ble grunnlagt i 1932. *Boise State* fikk universitetsstatus i 1974.

Det er (2006) i alt 18&nbsp;826 studenter ved *Boise State*, og skolepengene var samme år på 4&nbsp;154 dollar for studenter fra Idaho.

Det gis grader helt opp til doktorgradsnivå, med fokus på klassiske humanistiske, sosiale og teknologiske fag, inklusive lærerutdanning.

## Referanser


## Eksterne lenker
*
Bowie State University

**Bowie State University** er et delstatseid universitet i Bowie, delstaten Maryland i USA. Det ble grunnlagt i 1910 som et av de såkalte Historiske svarte læresteder i USA.

*Bowie State* har (2006) i alt 19&nbsp;108 studenter, og skolepengene er på US$ 9&nbsp;060 årlig. Undervisningen gis opp til doktorgradsnivå (Ph.D). fagretningene er de typiske *liberal arts*-fagene – humaniora, sosialvitenskapelige fag, psykologi, sykepleieutdanning, lærerutdanning, natuvitenskapelige fag og økonomi.

Mickey L. Burnim har vært rektor ved Bowie State siden september 2006.

## Referanser


## Eksterne lenker
*
Sons of Northern Darkness

***Sons of Northern Darkness*** (utgitt 2002) er et studioalbum av det norske black metal bandet Immortal. Musikalsk er det svært likt Immortals foregående album, og det er det letteste å få tak i utenfor Norge. Det ble gjenutgitt i 2005, da med bonus-DVD i tillegg. 

## Sporliste
# «One by One» (5:00)
# «Sons of Northern Darkness» (4:47)
# «Tyrants» (6:18)
# «Demonium» (3:57)
# «Within the Dark Mind» (7:31)
# «In My Kingdom Cold» (7:17)
# «Antarctica» (7:12)
# «Beyond the North Waves» (8:06)

* Låttekstene er skrevet av Demonaz

## Bonus DVD
# «Wrath from Above»
# «Damned In Black»
# «One By One»
# «Tyrants» (del 1)
# «Tyrants» (del 2)
# «Solarfall»
# «Beyond the North Waves» 

## Artister
*Abbath Doom Occulta &ndash; gitar og vokal
*Reidar «Horgh» Horghagen &ndash; trommer

## Kilder
*Sons Of Northern Darkness hos Encyclopaedia Metallum
*Sons Of Northern Darkness hos BestBlackMetalAlbums.com

## Eksterne lenker
*
Sosnovoborsk (Krasnojarsk kraj)

**Sosnovoborsk** (russisk: Сосновобо́рск) er en by i Krasnojarsk kraj i Russland. Den ligger på høyre bredd av elva Jenisej, 45&nbsp;km nordøst for Krasnojarsk. Innbyggertall: 30&nbsp;700 (2005 est.), 30&nbsp;586 (folketelling 2002), 29&nbsp;686 (folketelling 1989).

Den ble grunnlagt i 1971 som en bymessig bosetning. Den fikk bystatus i 1985.

## Eksterne lenker
*
Sosnovoborsk

**Sosnovoborsk** kan vise til:

*Sosnovoborsk (Krasnojarsk kraj) – en by i Krasnojarsk kraj i Russland
*Sosnovoborsk (Penza oblast) – en bymessig bosetning i Penza oblast i Russland
Biola University

**Biola University** er et uavhengig, kristent universitet i La Mirada, California i USA. Det ble grunnlagt i 1908.

Det gis undervisning opp til doktorgradsnivå.

Senteret tilbyr en Masters in Divinity in Messianic Jewish Studies.

## Referanser


## Eksterne lenker
* 
*
Bryting under Sommer-OL 1932

**Bryting under Sommer-OL 1932** ble arrangert fra 1. til 7. august 1932 i Olympic Auditorium i Downtown Los Angeles.

Bryting var med på det olympiske programmet for åttende gang i Sommer-OL 1932 i Los Angeles. 79 utøvere fra 18 nasjoner konkurrerte om fjorten olympiske titler, sju i gresk-romersk stil og sju i fristil, kun for menn. Sverige ble beste nasjon foran USA. 

## Medaljefordeling

## Resultater
### Fristil
#### Bantamvekt (56 kg)

#### Fjærvekt (61 kg)

#### Lettvekt (66 kg)

#### Weltervekt (72 kg)

#### Mellomvekt (79 kg)

#### Lett tungvekt (87 kg)

#### Tungvekt (over 87 kg)

### Gresk-romersk stil
#### Bantamvekt (56 kg)

#### Fjærvekt (61 kg)

#### Lettvekt (66 kg)

#### Weltervekt (72 kg)

#### Mellomvekt (79 kg)

#### Lett tungvekt (87 kg)

#### Tungvekt (over 87 kg)

## Eksterne lenker
* Wrestling at the 1932 Summer Olympics hos olympedia.org
* Resultater og profilside  hos sports-reference.com
Valeseguyidae

* *Cretoseguya*
* *Valeseguya*

**Valeseguyidae** er en liten og nylig beskrevet familiegruppe av små mygg.

Den har til nå bare tre arter, kjent fra Australia og fra ravfossiler fra Burma i Asia og Den dominikanske republikk i Mellom-Amerika.

## Systematisk inndeling
De to slekten i Valeseguyidae var tidligere klassifisert som en delgruppe (underfamilie) i familiegruppen vindusmygg (Anisopodoidae). Nyere forskning på karakterer i vingeårene, kjønnsorgan, på hodet, leggene og detaljer på brystpartiet, viser at de er søstergruppe med gjødselmygg i overfamilien Scatopsoidea. 

* Tovinger (Diptera) 
** **Mygg** (Nematocera) 
*** Psychodomorpha
**** Overfamilien **[[Scatopsoidea]]** 
***** Familien *Valeseguyidae*' – en ekstant art, to utdødde arter 
****** slekt *Cretoseguya*  
******* *Cretoseguya burmitica* – utdødd, er beskrevet ut fra funn av en hunn mygg i rav fra Burma
****** slekt *Valeseguya*  Colless
******* *Valeseguya disjuncta* Grimaldi – utdødd, funnet i rav fra Den dominikanske republikk   
******* *Valeseguya rieki* Colless  – kjent fra ett eksemplar fra en australsk malaisefelle

## Kilder
* Amorim, D. de S. and D. A. Grimaldi. 2006. *Valeseguyidae, a new family of Diptera in the Scatopsoidea, with a new genus in Cretaceous amber from Myanmar.* Syst. Entomol. 31. side 508-516

## Eksterne lenker
* 
* Tree of Life Web Project. 2007. ''Valeseguyidae. Version 29 November 2007 (temporary). in The Tree of Life Web Project, http://tolweb.org/
* Norsk Entomologisk forening – for deg som vil lære mer om insekter.
Perlidae

* Acroneurinae
* Perlinae

**Perlidae** er en av familiegruppene av steinfluer. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

De fleste artene lever i kjøligere områder og mange finnes på den nordlige halvkule, men noen av artene i denne gruppen finnes i varmere områder, de tåler mer varme enn hva som er tilfelle hos de andre delgruppene. De er utbredt i hele verden,  unntatt Australia.  De mangler også på de kaldeste stedene som Antarktis og Arktis.

## Utseende
Kroppen er fra brun til mer gul på farge og mellom 10&nbsp;og&nbsp;48&nbsp;millimeter lang, forholdsvis bred og flat.  Artene i denne gruppen har to lange haletråder (cerci).  Det tredje fotleddet (tarsi) er mye lengre enn første og andre fortledd. De fire vingene har samme form, men bakvingene er noe mindre enn framvingene. Vingespennet er mellom 20&nbsp;og&nbsp;55&nbsp;millimeter.

Nymfene er ganske flate og vanligvis mørkt farget.

## Levevis
Perlidae er trolig den vanligste familiegruppen av steinfluer i verden, og den med videst utbredelse. De har nymfestadiet i både stillestående og rennende vann, ofte med sterk strøm. Både i mindre bekker og større elver.

Paringen skjer i vegetasjonen ikke langt fra vannet. Hunnen legger eggene i vannmassene i små klebrige klumper. Nymfen skifter hud flere ganger, ofte mer enn 30 ganger.  Utviklingen er ofte langvarig og opptil fem år. Nymfene har utvendige forgreinede gjeller og to haletråder på bakkroppen.  De kryper rundt på bunnen, og lever som rovdyr. De voksne spiser ikke.

Perlidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter.

## Systematisk inndeling med norske arter

* Orden **[[Steinfluer]] (Plecoptera)**
** Underorden Arctoperlaria
*** Gruppe Systellognatha
**** Familie **Perlidae**
***** Underfamilie Acroneurinae – ikke i Europa
***** Underfamilie Perlinae
****** Slekten *[[Agnetina]]* Klapálek, 1907 – 3 arter i Europa
****** Slekten *[[Dinocras]]* Klapálek, 1907 – 3 arter i Europa, i Norge:
******* *[[Dinocras cephalotes]]* (Curtis, 1827) – Norges største steinflue
****** Slekten *[[Eoperla]]* Illies, 1956 – én art i Europa
****** Slekten *[[Helenoperla]]* Sivec, 1997 – én art i Europa
****** Slekten *[[Marthamea]]* Klapálek, 1907 – 2 arter i Europa
****** Slekten *[[Perla]]* Geoffroy, 1762 – 8 arter i Europa

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4
* Fauna Europaea, utbredelsesdatabase over europeiske dyr 

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
Eikerapen Roots Festival

**Eikerapen Roots Festival** var en musikkfestival på Eikerapen i Åseral. Festivalen ble arrangert første gang i 2004 og hadde rundt 6000 besøkende i 2007. Festivalen foregikk på 6 scener over 5 dager, fra onsdag til og med søndag den første uka i august. I tillegg til musikk har festivalen AmVar-utstilling, drive-in-kino, barneroots med musikalsk underholdning for barn og egen festivalcamp. 

Festivalen ble arrangert siste gang i 2022. 

Artister som har spilt på festivalen er blant andre Steinar Albrigtsen, Hellbillies, Thom Hell, William Hut, Knut Reiersrud og Vestlandsfanden.

## Eksterne lenker
*
Skippy

***Skippy*** (orig: *Skippy the Bush Kangaroo*) er en australsk TV-serie for barn og unge som gikk på Nine Network fra 1968 til 1970. Serien handlet om Waratah National Park utenfor Sydney, familien som drev den og kenguruen Skippy. Skippy eides av Sonny, familiens yngste sønn, og sammen bekjempet de tyver, inntrengere og aktivister. Skippy kom alltid med en hjelpende hånd når farer truet familien Hammond på Rangers Headquarters. Det ble spilt inn totalt 91 episoder på 30 minutter

## Om serien
Hvis man ser nøye etter, kan man se mennesker som veileder Skippy ved bestemte anledninger, siden kenguruer ikke kan læres opp slik en hund kan. De velkjente klikkelydene som Skippy lager, er laget av mennesker. Det ble lagt til for å forme en språkdialog mellom Skippy og de andre ved Waratah nasjonalpark. Skippy er en hunnkenguru. 

Serien regnes som Australias mest populære TV-serie noensinne på verdensbasis.

## Rolleliste
* Ed Devereaux som Matt Hammond, lederen av nasjonalparken
* Garry Pankhurst som Sonny Hammond
* Ken James som Mark Hammond
* Tony Bonner som Jerry King, nasjonalparkens helikopterpilot
* Liza Goddard som Clarrissa Merrick (Clancy)

## Referanser


## Eksterne lenker
*
Leuctridae

* *[[Leuctra]]*
* *[[Pachyleuctra]]*
* *[[Tyrrhenoleuctra]]*

**Leuctridae** er en av familiegruppene av steinfluer. De er tilknyttet et liv i vann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

De fleste artene lever i kjøligere områder og mange finnes hovedsakelig på den nordlige halvkule. De mangler også på de kaldeste stedene som i Arktis.

## Utseende

Kroppen er mørk brun på farge og mellom 6&nbsp;og&nbsp;13&nbsp;millimeter lang.  Artene i denne gruppen har to svärt korte haletråder (cerci).

De fire vingene har samme form, men bakvingene er noe mindre enn framvingene. I hvile ruller den vingene tett sammen rundt kroppen og insektet virker nåletynt. Vingespennet er mellom 10&nbsp;og&nbsp;20&nbsp;millimeter.

Nymfene er ganske flate og vanligvis gul eller oker farget. Nymfene har to haletråder.

## Levevis
Om våren og utover forsommeren finnes de nyklekte voksne på snø, langs bekker. De voksne sitter ofte på en trestamme eller en stein.

Leuctridae har nymfestadiet i både stillestående og rennende vann. Både i mindre bekker, små dammer og innsjøer.

Paringen skjer i vegetasjonen ikke langt fra vannet, tidlig om våren. Hunnen legger eggene i vannmassene.  Nymfen kryper rundt på bunnen, både på sand bunn og blant planter. De lever av organisk materiale, som alger eller råtnende planter. De voksne spiser ikke.

Leuctridae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter.

## Systematisk inndeling med norske arter

* Orden **[[Steinfluer]] (Plecoptera)**
** Underorden Arctoperlaria
*** Gruppe Euholognatha
**** Overfamilie Nemouroidea
***** Familie **Leuctridae**
****** Slekten *[[Leuctra]]* Stephens, 1836  – med 127 arter i Europa, 4 i Norge.
******* *[[Leuctra digitata]]* Kempny, 1899
******* *[[Leuctra fusca]]* (Linnaeus, 1758)
******* *[[Leuctra hippopus]]* Kempny, 1899
******* *[[Leuctra nigra]]* (Olivier, 1811)
****** Slekten *[[Pachyleuctra]]* Despax, 1929 – 3 arter i Europa
****** Slekten *[[Tyrrhenoleuctra]]* Klapálek, 1903 – 3 arter i Europa

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
* Fauna Europaea, utbredelsesdatabase for europeiske dyr
Stina Rautelin

**Stina Agnes Elisabeth Rautelin** (født 25. oktober 1963, død 26. april 2023) var en finsk-svensk skuespiller, kjent for sin rolle som Lena Klingström i filmene om politietterforskeren Martin Beck.

Rautelin studerte i New York og på Teaterhögskolan i Helsingfors. Hun ble engasjert ved Stockholms stadsteater i 2001.

## Filmografi i utvalg
* 2007 – *[[Beck – I Guds navn]] (Svensk tittel: Beck – I Guds namn)*
* 2007 – *[[Beck – Det tause skriket]] (Svensk tittel: Beck – Det tysta skriket)*
* 2007 – *[[Beck – Det svake leddet]] (Svensk tittel: Beck – Den svaga länken)*
* 2006 – *[[Beck – Advokaten]]*
* 2006 – *[[Beck – Gribben]] (Svensk tittel: Beck – Gamen)* (TV)
* 2006 – *[[Beck – Jenta i jordkjelleren]] (Svensk tittel: Flickan i jordkällaren)* (TV)
* 2006 – *Tjocktjuven*
* 1999 – *Tomten är far till alla barnen*
* 1999 – *Rederiet*
* 1998 – *[[Beck – Spor i mørket]] (Svensk tittel: Beck – Spår i mörker)*
* 1998 – *[[Beck – Moneyman]]* (TV)
* 1998 – *[[Beck – Monsteret]] (Svensk tittel: Beck – Monstret* (TV)
* 1998 – *[[Beck – Pensjonat Perlen]] (Svensk tittel: Beck – Pensionat Pärlan)* (TV)
* 1998 – *[[Beck – Øye for øye]] (Svensk tittel: Beck – Öga för öga)* (TV)
* 1998 – *[[Beck – Hvite netter]] (Svensk tittel: Beck – Vita nätter)* (TV)
* 1997 – *[[Beck – Mannen med ikonerna]]* (TV)
* 1997 – *[[Beck – Mannen med ikonene]]* (Svensk tittel: *Beck – Mannen med ikonerna*) (TV)
* 1997 – *[[Beck (film)|Beck – Lockpojken]]*
* 1996 – *På liv och död*
* 1995 – *Mannen utan ansikte*
* 1995 – *Radioskugga*

## Referanser


## Eksterne lenker
*
Erik Flaa

**Erik Flaa** (født 1983 i Bærum) er en norsk artist, kjent fra Idol 2005, der han kom på 4.-plass bak Jorun Stiansen, Tone Damli Aaberge og Alejandro Fuentes.

## Diskografi
I oktober 2008 ga han ut sitt første album, *Still That Bird is Singing*. VGs anmelder vurderte utgivelsen til terningkast 4.

### Sporliste
# «Picture In a Frame»
# «Hello Movie House»
# «Color for White»
# «Gramophone Head»
# «Iou»
# «Another Day In the Park»
# «Evan Transition»
# «Final Hour»

## Referanser


## Eksterne lenker
*
Rajna Kabaivanska

**Rajna Kabaivanska** (bulgarsk: Райна Кабаиванска) (født 5. desember 1934 i Burgas i Bulgaria) er en operasangerinne og var en av verdens ledende sopranoer under annen halvdel av 1900-tallet. Hun het fra fødselen **Rajna Jakimova**, og studerte operasang og piano ved Bulgarias statsakademi for musikk.

Kabaivanskas debut fant sted i den bulgarske nasjonalopera i Sofia som *Tatjana* i Tsjajkonskijs Eugen Onegin i 1957. To år etter hadde hun sitt gjennombrudd i Italia som *Nedda* i Leoncavallo’s I pagliacci, selv om det ikke var før i 196, da hun første gang opptrådte på Milanos La Scala, at hun gle en iternasjonal stjerne.Mellom 1960-årene og 1980-årene turnerte Kabaivanska de fleste større operateatre verden over, som Metropolitan Opera og Carnegie Hall i New York, Covent Garden i London, Bolsjoiteateret in Moskva og Teatro Colón i Buenos Aires. 

Hennes repertoar har omfattet verker av blant annet:

* Giuseppe Verdi – (*[[Don Carlo]]*, *[[Otello]]*, *[[Falstaff]]*, *[[La traviata]]*, *[[Il trovatore]]*, *[[La Forza del Destino]]*, *[[I Vespri Siciliani]]*, *[[Ernani]]*, *[[Requiem (Verdi)|Requiem]]*),  
* Giacomo Puccini – (*[[Madama Butterfly]]*, *[[Tosca]]*, *[[Manon Lescaut (Puccini)|Manon Lescaut]]*), 
* Richard Wagner – (*[[Rienzi]]*), 
* Francesco Cilea – (*[[Adriana Lecouvreur]]*), 
* Gaetano Donizetti – (*[[Roberto Devereux]]*), 
* Ruggero Leoncavallo – (*[[Pagliacci]]*), 
* Charles Gounod – (*[[Faust]]*), 
* Jules Massenet – (*[[Manon]]*), 
* Alfredo Catalani – (*[[La Wally]]*), 
* Pjotr Iljitsj Tsjajkovskij – (*[[Spar Dronning]]*, *[[Eugen Onegin (opera)|Eugen Onegin]]*), 
* Richard Strauss – (*[[Capriccio (opera)|Capriccio]]*), 
* Riccardo Zandonai – (*[[Francesca da Rimini]]*), 
* Gasparo Spontini – (*[[La Vestale]]*), 
* Christoph Willibald Gluck – (*[[Armide (Gluck)|Armide]]*), 
* Leoš Janáček – (*[[Makropulosaffæren]]*), 
* Franz Lehár – (*[[Den glade enke]]*).

Kabaivanska har mottatt de følgende internasjonale operautmerkelser: Bellini (1965), Viotti d'Oro (1970), Puccini (1978), Illica (1979), Monteverdi (1980), Accademia 'Medici' – Lorenzo il Magnifico, Firenze (1990),Grand Prix  'A Life, Dedicated to the Music', Venezia (2000).

Kabaivanska er nå (2007) professor ved Accademia Musicale Chigiana i Siena i Italia. 

## Referanser


## Eksterne lenker
* 
* 
* 
* Fansted
Ginling College

**Ginling College** (også kjent som **Ginling Women's University** og **Ginling Women's College of Arts and Sciences**, 金陵女子文理学院, 金陵女子大学) var et protestantisk universitet grunnlagt i 1913 i Nanjing i Kina. Det var det første universitet i landet som gav baccalaureatgrad til kvinnelige studenter.

Det ble sammenslått med University of Nanking i 1951. 
***[[Nanjings pedagogiske universitet]]** ble grunnlagt på samme *campus* i 1952.
***Ginling Girls' High School**(金陵女子高級中學) i Taipei på Taiwan ble grunnlagt av tidligere studenter fra Ginling Women's University i 1956.
***Ginling College** (金陵女子学院) ble grunnlagt på nytt av * Nanjings pedagogiske universitet* og tidligere studenter fra Ginling Women's University i 1987.

Ginling College var rammet av de japanske herjinger under Nanjingmassakren i 1937.

## Eksterne lenker
* Ginling College, Biographical Note at the Smith College Archives
* Nanjing's Historic Universities
Huka hoppanlegg

**Huka hoppanlegg** er et skihoppanlegg ved Høydalsmo i Tokke kommune i Telemark. Anlegget ligger på sørøstsiden av Bergstøylnutane, nordvest for Høydalsmo. Det består av en normalbakke med K-punkt 85 meter (bakkestørrelse 94 meter) og tre småbakker med K-punkt 28, 18 og 10 meter. Bakkerekorden i den største bakken er 98 meter, satt av Anders Bardal under NM 1. februar 2002. Anlegget er eid av Høydalsmo IL.

Anlegget ble bygd i 1993 og modernisert til NM i 2002. I tillegg til NM har Huka vært arena for B-verdenscuprenn i kombinert i 2005 og 2007.

Høydalsmo IL har planer om å bygge en K60-bakke i anlegget.

## NM, spesielt hopp

## Kilder
*Skisprungschanzen-Archiv: Høydalsmo
*Høydalsmo Idrottslag: Huka hoppanlegg
*NRK: Bygger ut hoppanlegg (4. september 2007)
*Idrettsanlegg.no: Huka hoppanlegg K90 (sic)